රට සංවර්ධනය කරා ගමන් කිරීමේදී මේ රටේ රාජ්‍ය සේවකයන් අණදෙන නිලධාරී වශයෙන් ක්‍රියා කළ යුතු බව සිහිපත් කළ ඒ මහතා ඒ වෙනුවෙන් අවංකව පෙනී සිටිය යුතු බවත් තවදුරටත් ශක්තිමත්ව කටයුතු කිරීමෙන් අපේ අරමුණ කරා ඉතා ඉක්මනින් ළඟාවිය හැකි බවත් පෙන්වා දුන්නේය.තවද රාජ්‍ය සේවකයන් හා දේශපාලඥයන් අතර දැඩි සබඳතාවක් තිබිය යුතු බව අවධාරණය කළ ජනාධිපතිවරයා රටක් ගැන සිතන විට අපිට දේශපාලනය පිළිබඳව සිතිය නොහැකි බවත් මාතෘ භූමියේදී රාජ්‍ය ප්‍රතිපත්තියක් තිබෙන බවත් කියා සිටියේය.නතාවගේ වැටුප් ලබන රාජ්‍ය සේවකයන් ඒ නිසාම ඔවුන් වෙනුවෙන් හොඳ සේවයක් ලබාදිය යුතු බව කී ඒ මහතා රාජ්‍ය සේවකයන් ලබාදුන් සහයෝගය මත මේ දක්වා පැමිණ තිබෙන බවද වැඩිදුරටත් පැවැසීය.අයි. එස්. ඕ. 9001 – 2008 අන්තර් ජාතික තත්ත්ව සහතික ලබාගත් කොළඹ, කළුතර හා හම්බන්තොට දිස්ත්‍රික් ලේකම් කාර්යාලද බම්බලපිටිය, අම්බලන්ගොඩ, නාගොඩ, ගඟවටකෝරළේ, හෝමාගම, කඩුවෙල, කොළොන්නාව, රත්මලාන, මහරගම, කැස්බෑව, පාදුක්ක, තිඹිරිගස්යාය, ශ්‍රී ජයවර්ධනපුර කෝට්ටේ, දෙහිවල, මොරටුව, සීතාවක හා කොළඹ ප්‍රාදේශීය ලේකම් කාර්යාලද මෙහිදී ජනාධිපතිවරයා අතින් සම්මාන ලබා ගති.